ที่ มท 0816.3/ว กระทรวงมหาดไทย

 ถนนอัษฎางค์ กทม. 10200

 ตุลาคม 2563

เรื่อง โครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ ประจำปีงบประมาณ พ.ศ. 2564

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ที่ มท 0816.3/ว 4128 ลงวันที่ 9 ตุลาคม 2562
 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 226 ลงวันที่ 23 มกราคม 2563
 3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 998 ลงวันที่ 27 มีนาคม 2563

สิ่งที่ส่งมาด้วย 1. สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ 13/218

 ลงวันที่ 21 กันยายน 2563  จำนวน 1 ชุด

 2. สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ 13/220

 ลงวันที่ 21 กันยายน 2563 จำนวน 1 ชุด

 3. ปฏิทินการดำเนินงานตามโครงการ จำนวน 1 ชุด

 ตามที่กระทรวงมหาดไทย ได้ลงนามบันทึกข้อตกลงความร่วมมือโครงการเพิ่มทักษะด้านอาชีพ
แก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ ร่วมกับสำนักงานผู้ตรวจการแผ่นดิน
และหน่วยงานที่เกี่ยวข้อง เมื่อวันที่ 13 กันยายน 2562 เพื่อบูรณาการความร่วมมือในการเพิ่มทักษะด้านอาชีพ
แก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับทั่วประเทศ และได้ขอความร่วมมือจังหวัดดำเนินการตามขั้นตอน และปฏิทินการดำเนินงาน พร้อมทั้งขอความร่วมมือองค์กรปกครองส่วนท้องถิ่น ในการสนับสนุนงบประมาณเพื่อดำเนินโครงการดังกล่าว ความละเอียดแจ้งแล้ว นั้น

 กระทรวงมหาดไทย ได้รับแจ้งจากสำนักงานผู้ตรวจการแผ่นดินว่า ได้กำหนดให้มีการจัดประชุมชี้แจงคณะกรรมการขับเคลื่อนโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับระดับจังหวัด ปีงบประมาณ พ.ศ. 2564 กลุ่ม 14 จังหวัดภาคใต้ ในวันพฤหัสบดีที่ 8 ตุลาคม 2563 ณ ห้องแกรนด์บอลรูม เอ ชั้น 8 โรงแรม ลี การ์เดนส์ พลาซ่า อำเภอหาดใหญ่ จังหวัดสงขลา ในการนี้ จึงขอให้พิจารณาเข้าร่วมประชุมในฐานะประธานกรรมการขับเคลื่อนโครงการเพิ่มทักษะด้านอาชีพแก่นักเรียนครอบครัวยากจน
ที่ไม่ได้เรียนต่อหลังจบการศึกษาภาคบังคับระดับจังหวัดหรือมอบหมายรองผู้ว่าราชการจังหวัด และท้องถิ่นจังหวัด
เข้าร่วมประชุม ตามกำหนดวัน เวลา และสถานที่ดังกล่าวข้างต้น รายละเอียดปรากฏตามสิ่งที่ส่งมาด้วย

 จึงเรียนมาเพื่อพิจารณาดำเนินการ

 ขอแสดงความนับถือ

รอง ปมท. ..........................

อสถ. ..................................

รอง อสถ.............................

ผอ.กศ.................................

ผอ.กง.สศ............................

หน.ฝ.คศ.............................

จนท....................................

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๒ โทรสาร 0-2241-9021-3 ต่อ ๒๑๘